16/05/2011 | Administración LocalMunicipal
Carballo
Aprobación definitiva do proxecto de reparcelación. Expediente 315/2010 (G-OTM)

A Xunta de Goberno Local do Concello de Carballo, na sesión celebrada con data 25 de abril de 2011 adoptou o acordo de aprobación definitiva do proxecto de reparcelación do proxecto sectorial do parque empresarial de Bértoa, que na súa parte resolutiva di: Primeiro.- Desestimar as alegacións formuladas pola entidade Maderas Peteiro S. L. mediante o escrito rexistrado de entrada o día 15-11-2010, co número 15855, agás no relativo ás condicións da parcela adxudicada á alegante que se estiman segundo resulta do informe da xerente de Xestur a Coruña S. A, contido no escrito presentado o 12-4-2011, rexistro de entrada 4466, e do documento para aprobación definitiva do proxecto de reparcelación acompañado con devandito escrito, no que se fai constar a conformidade da alegante coa nova parcela adxudicada e se da por compensada dos requirimentos indicados nas súas alegacións. Segundo.- Aprobar definitivamente o proxecto de reparcelación do proxecto sectorial do parque empresarial Bértoa-Carballo, promovido pola entidade Xestur A Coruña S. A., segundo o documento para a aprobación definitiva presentado no Concello mediante escrito rexistrado o 12-4-2011, co número 4466, coas modificacións resultantes da estimación parcial das alegacións formuladas durante o trámite de información pública. Con esta aprobación corríxense o seguinte erro material observado no cadro 2 de parcelas resultantes e adxudicatarios (no apartado XII do proxecto): - Na fila correspondente á parcela “J3” e na columna “edificabilidade máxima”, en lugar da cifra “1.452” debe figurar a cifra de “1.597”, que a que se corresponde coa que consta na descrición literal desta parcela “J3”. Terceiro.- Aceptar a adxudicación do solo de cesión obrigatoria, gratuíta, e sen cargas, para a súa afectación aos usos previstos na ordenación do proxecto sectorial e integración no dominio público de titularidade municipal das seguintes parcelas.- Parcelas destinadas a equipamento público, denominadas EQ1 e EQ2, de 13.917 e 1.350 m 2 respectivamente.- Parcelas destinadas a zona verde, denominadas V-1 (de 23.013 m 2 ), (de 45.840 m 2 ) e V-3 de 34.623 m 2.- Parcela de servizos técnicos, ST, de 2.645 m 2.- Parcelas destinadas a aparcadoiro público denominadas P-1 (de 6.857 m 2 ), P-2 (de 2.033 m 2 ), P-3 (de 2.361 m 2 ), P-4 (de 4.250 m 2 ), P-5 (de 4.336 m 2 ) e P-6 (de 4.336 m 2 ).- Superficie da rede viaria que abrangue a superficie 114.302 m 2 Cuarto.- Este acordo pon fin á vía administrativa e publicarase no Boletín Oficial da Provincia. A aprobación do proxecto de reparcelación produce a transmisión ao concello, en pleno dominio e libre de cargas, de todos os terreos de cesión obrigatoria para a súa afectación aos usos previstos no planeamento do proxecto sectorial, e os demais efectos determinados no artigo 118 da Lei 9/2002 de ordenación urbanística e de protección do medio rural de Galicia. Quinto.- Unha vez firme en vía administrativa o acordo de aprobación definitiva, a entidade promotora, Xestur A Coruña S. A. protocolizará a aprobación definitiva do proxecto de reparcelación aprobado segundo o disposto no artigo 6 do R. D. 1093/1997, e inscribirá no Rexistro da Propiedade de Carballo a nova organización parcelaria, conforme á normativa hipotecaria aplicable, interesando a cancelación das fincas iniciais, así como dos dereitos reais preexistentes que resulten incompatibles coa ordenación urbanística, e a creación as novas parcelas resultantes conforme ás determinacións do proxecto. Unha vez inscrito remitirá ao Concello de Carballo a certificación rexistral das parcelas de cesión establecidas no proxecto aprobado. Sexto.- Notificar aos interesados que constan no expediente, así como dar conta da nova ordenación dos terreos ao Catastro e proceder á inscrición no inventario municipal de bens das parcelas adxudicadas ao concello. Carballo, 29 de abril de 2011 O alcalde Evencio Ferrero Rodríguez